BIOGRAFIJA 


U ime Allaha, Svemilosnog, Milostivog! 

Neka je salavat i selam na našeg miljenika, uzora cijelog ummeta, 
Allahovog Poslanika, sallallahu alejhi ve sellem. 

Naš brat, daija, kolega i hafiz Rusmir Čoković jučer, srijeda 16. 4. 
2014. godine, uspješno je odbranio magistarski rad na Fakultetu 
hadisa časnog na Islamskom univerzitetu u Medini Munevveri. 

Hfz. mr. Rusmir Čoković tek je treći postdiplomac iz Bosne i 
Hercegovine koji je magistrirao na Islamskom univerzitetu u Medini. 

Pred većim brojem svojih kolega i prijatelja, hfz. mr. Rusmir Čoković odbranio je magistarski rad, 
koji je napisan na oko 400 stranica sa blizu 3.000 fusnota, i sa preko 400 korištenih izvora, na 
temu: 

"Naučno istraživanje i valorizacija nekoliko poglavlja poznatog djela Iršadu-sari li šerhi Sahihil- 
Buhari,Š ihabuddina Ahmeda b. Muhammeda el-Hatiba el-Kastallanija, rahimehullahu te'ala". 

Iršadus-Sari inače je komentar Buharijevog Sahiha. 

Komisija u sastavu dr. Abdurrahmaneš-Šemranija, mentor i predsjednik komisije, prof. dr. 
Abdullah el-Hamed, član, i dr. Abdulkerim el-Gudajja, član, rad su ocijenili odličnom ocjenom 
"odjenuvši" ponosom i srećom našeg magistra. 

Rusmir je rođen 1980. godine u Bijelom Polju. Osnovnu školu završio je u Berlinu, u Njemačkoj, 
a u gimnaziju u Sarajevu. Diplomirao je 2009. godine na Fakultetu hadisa pri Islamskom 
univerzitetu u Medini, nakon čega je na istom fakultetu upisao postdiplomski studij. Na ovom 
univerzitetu već je upisao doktorat, čime će zaokružiti svoj akademski put. 

Rusmirov magistrat nije jedini njegov uspjeh i radost: on je oženjen i otac dvoje djece koji su 
njegovi pomagači i u koje polaže mnogo nade i trud da krenu putem svog babe i uzora. 

Mi mu želimo mnogo uspjeha u budućem radu i životu, a zavidimo mu dozvoljenom zavišću što 
ga je Allah počastio da radi na djelu najvjerodostojnije knjige nakon Allahove Knjige, a od 
Uzvišenog tražimo da čitav njegov život bude protkan radom u skladu s tim znanjem i radom za 
islam i muslimane. 

Sva zahvala pripada Allahu! 

http://www.usbium.com 




